Աննա Մարիա Մայոլինո

Աննա Մարիա Մայոլինո (, ), բրազիլացի նկարչուհի, որը գործում է ժամանակակից արվեստի ուղղությամբ։

Վաղ տարիներ 
Աննա Մարիա Մայոլինոն ծնվել է Սկալեայում (Կալաբրիա)՝ Իտալիայի հարավում։ Նրա հայրն իտալացի էր, իսկ մայրը՝ էկվադորցի։ 1954 թվականին նրանք արտագաղթել են Վենեսուելա, որտեղ նա 1958 թվականին սկսել է սովորել Կրիստոբալ Ռոխասի ազգային դպրոցում (): 1960 թվականին Աննա Մարիան իր ընտանիքի հետ տեղափոխվել է Ռիո դե Ժանեյրո (Բրազիլիա)։ Այստեղ նա Գեղեցիկ արվեստների ազգային բարձրագույն դպրոցում հաճախել է գեղանկարչության և փայտի փորագրության դասընթացների, որտեղ էլ ծանոթացել է նկարիչներ Անտոնիո Դիասի և Ռուբենս Գերհմանի հետ, որոնց հետ հետագայում մասնակցել է բրազիլական գեղարվեստական վաղ շարժումներին։

Մասնակցություն գեղարվեստական շարժումների 
18 տարեկանում Աննա Մարիա Մայոլինոն սկսել է մասնակցել 1960-ական և 1970-ական թվականների գեղարվեստական շարժումներին՝ ներառյալ նոր փոխդասավորությանը, նեոկոնկրետիզմին և 1967 թվականին նոր բրազիլական շարժման օբյեկտիվությանը, որը փոխել է բրազիլական արվեստի բնույթը։ Բրազիլական շարժման օբյեկտիվության շարժման օրերին նա համագործակցել է բազմաթիվ հեղինակավոր բրազիլացի նկարիչների հետ, ինչպես Լիժիա Կլարկը և Լիժիա Պապեն։ Այդ շրջանում նրա նկարները դիտարկվել են որպես բրազիլական ռազմական ռեժիմի, ինչպես նաև երկրում աճող սոցիալական անհավասարության հակադրություն։

Աշխատանքներ 

Մայոլինոյի առաջին անհատական ցուցահանդեսը տեղի է ունեցել 1967 թվականին, Գելդի պատկերասրահում, որտեղ ներկայացվել են նրա փորագրությունները փայտի վրա։ Ստանալով Բրազիլիայի քաղաքացիություն՝ նա 1968 թվականին տեղափոխվել է Նյու Յորք, որպեսզի ավելի կենտրոնանա մինիմալ արթի և կոնցեպտուալիզմ արվեստի վրա։ Այդ ժամանակ է Մայոլինոն ստեղծել աշխատանքներ առարկաների և դիտողների փոխներգործության ամբողջությամբ։ 1971 թվականի կեսերին նա Լուիս Կամնիցերի հանձնարարականով ստացել է Պրատ համալսարանի Միջազգային գրաֆիկական կենտրոնի սեմինարի կրթաթոշակ։

Հրատարակումներ 
 Anna Maria Maiolino, M Catherine de Zegher; Drawing Center (New York, N.Y.); Museu de Arte Moderna de São Paulo.; Paço Imperial do Rio de Janeiro New York : Drawing Center, 2002.
 Anna Maria Maiolino : order and subjectivity, Asbury, Michael. Nicosia, Cyprus : Pharos Centre for Contemporary Art, 2009.

Ծանոթագրություններ 

Բրազիլացի նկարիչներ
Բրազիլացի կին արվեստագետներ
Ժամանակակից արվեստագետներ
Բրազիլացի քանդակագործներ
Բրազիլացի ժամանակակից արվեստագետներ